   لارڊز (ويب ڊيسڪ) قومي ڪرڪيٽ ٽيم جي ڪپتان سرفراز احمد چيو آهي ته ڪنهن کي به ڪرڪيٽ تي جيڪا ڳالهه ڪرڻي آهي پر گاريون ڏيڻ سٺي ڳالهه ناهي. لارڊز ۾ ڏکڻ آفريڪا خلاف ميچ کان اڳ پريس ڪانفرنس ڪندي سرفراز احمد چيو ته سوشل ميڊيا واهپيدار ڪجهه به لکي ڇڏيندا آهن، جنهن سان دل ڏکندي آهي، ائين نه ٿيڻ گهرجي، ڪرڪيٽ جي جيڪا ڳالهه ڪرڻي آهي ڪيو پر گاريون نه ڏيو. هن چيو ته ڪرڪيٽ هڪ ڏينهن مٿي کڻي ويندي آهي ته هڪ ڏينهن ڪيرائيندي آهي، پاڪستاني مداح گهڻا جذباتي آهن، اسان کي به شڪست جو ڏُک ٿيندو آهي، فينز سدائين سپورٽ ڪيو آهي ۽ اميد ته اڳتي به ڪندا. سرفراز احمد اڳوڻن ڪرڪيٽرن تي ڪاوڙ جو اظهار ڪندي چيو ته ڪجهه اڳوڻا ڪرڪيٽر ته ٽي وي تي خدا بڻجي ويٺا آهن، جيڪي پاڪستاني رانديگرن کي ڪرڪيٽر ئي نٿا مڃين ۽ جيڪڏهن اسان انهن بابت ڪيو چيو ته پوءِ اسان تي چٿرون ڪندا. ڀارت خلاف ميچ دوران اوٻاسي ڏيڻ جي حوالي سان سرفراز احمد چيو ته اهو ڪو ڏوهه ته ناهي. سندس چوڻ هو ته مان جيئن اڳ ۾ هيس ائين ئي آهيان، مان پاڻ کي ايترو اوچو ناهي ڪيو جو ڪران ته سنڀالڻ ڏکيو ٿي وڃي. ڏکڻ آفريڪا خلاف ميچ جي حوالي سان ڪپتان چيو ته ٽورنامينٽ اوپن آهي، ڪوشش ڪنداسين ته ميچ کٽي ڪم بيڪ ڪيون، ڏکڻ آفريڪا سان سيريز ۾ ٻه طرفو مقابلو هو پر هي ٽورنامينٽ آهي ۽ اسان جو وڏن ايونٽن ۾ ڏکڻ آفريڪا خلاف رڪارڊ سٺو آهي.